ประกาศคณะกรรมการวิชาชีพสาขากายอุปกรณ์ประกาศคณะกรรมการวิชาชีพสาขากายอุปกรณ์เรื่องเงื่อนไขในการประกอบโรคศิลปะของที่ปรึกษา หรือผู้เชี่ยวชาญของทางราชการ หรือผู้สอนในสถาบันการศึกษาซึ่งมีใบอนุญาตเป็นผู้ประกอบโรคศิลปะของต่างประเทศ เพื่อให้การประกอบโรคศิลปะของที่ปรึกษา หรือผู้เชี่ยวชาญของทางราชการหรือผู้สอนในสถาบันการศึกษา ซึ่งมีใบอนุญาตเป็นผู้ประกอบโรคศิลปะของต่างประเทศปฏิบัติตามเงื่อนไขที่คณะกรรมการวิชาชีพสาขากายอุปกรณ์กำหนดเป็นไปด้วยความเรียบร้อยและสมประโยชน์ของทางราชการอาศัยอำนาจตามความใน มาตรา ๓๐ (๗) แห่งพระราชบัญญัติการประกอบโรคศิลปะพ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการวิชาชีพสาขากายอุปกรณ์ออกประกาศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการวิชาชีพสาขากายอุปกรณ์ เรื่องเงื่อนไขในการประกอบโรคศิลปะของที่ปรึกษา หรือผู้เชี่ยวชาญของทางราชการหรือผู้สอนในสถาบันการศึกษา ซึ่งมีใบอนุญาตเป็นผู้ประกอบโรคศิลปะของต่างประเทศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ส่วนราชการ หมายถึง กระทรวงทบวง กรม กรุงเทพมหานคร เมืองพัทยา องค์การบริหารส่วนจังหวัด เทศบาล สุขาภิบาลองค์การบริหารส่วนท้องถิ่น สภากาชาดไทย และหมายรวมถึงสมาคมหรือมูลนิธิที่มิได้แสวงหาผลประโยชน์ทางการค้าหรือหวังผลกำไรตอบแทนที่คณะกรรมการวิชาชีพสาขากายอุปกรณ์รับรองสถาบันการศึกษา หมายถึงสถาบันการศึกษาระดับอุดมศึกษาทั้งภาครัฐและเอกชนที่ได้รับอนุญาตให้จัดตั้งตามกฎหมายข้อ ๔ สถาบันการศึกษาหรือส่วนราชการที่มีความประสงค์จะเชิญที่ปรึกษา หรือผู้เชี่ยวชาญหรือผู้สอนในสถาบันการศึกษา ซึ่งมีใบอนุญาตเป็นผู้ประกอบโรคศิลปะของต่างประเทศ ให้ยื่นหนังสือขออนุมัติการประกอบโรคศิลปะของที่ปรึกษาหรือผู้เชี่ยวชาญ หรือผู้สอนในสถาบันการศึกษาล่วงหน้าเป็นเวลาไม่น้อยกว่า ๙๐วันก่อนเริ่มทำหน้าที่ที่ปรึกษา หรือผู้เชี่ยวชาญ หรือผู้สอนในสถาบันการศึกษาข้อ ๕ ผู้ประกอบโรคศิลปะที่จะเข้ามาเป็นที่ปรึกษาหรือผู้เชี่ยวชาญ หรือผู้สอนในสถาบันการศึกษา จะต้องมีคุณสมบัติ ดังนี้(๑) เป็นบุคคลที่มิได้มีสัญชาติไทย และมีภูมิลำเนาอยู่ต่างประเทศและได้รับอนุญาตให้เข้าเมืองมาโดยถูกต้องตามกฎหมาย(๒) มีใบอนุญาตเป็นผู้ประกอบโรคศิลปะสาขากายอุปกรณ์ของต่างประเทศ(๓) เป็นผู้มีคุณสมบัติหรือตำแหน่งทางวิชาการอย่างใดอย่างหนึ่งดังนี้(ก)ได้รับการแต่งตั้งให้ดำรงตำแหน่งไม่ต่ำกว่าระดับศาสตราจารย์จากสถาบันการศึกษาที่คณะกรรมการวิชาชีพสาขากายอุปกรณ์รับรองหรือ(ข)ได้รับการแต่งตั้งให้ดำรงตำแหน่งไม่ต่ำกว่าระดับรองศาสตราจารย์มาแล้วไม่น้อยกว่า ๕ปี จากสถาบันการศึกษาที่คณะกรรมการวิชาชีพสาขากายอุปกรณ์รับรอง หรือ(ค) เป็นผู้ปฏิบัติงานด้านวิชาการต้องจบการศึกษาจากสถาบันการศึกษาที่คณะกรรมการวิชาชีพสาขากายอุปกรณ์รับรองในระดับปริญญาโทหรือสูงกว่าด้านกายอุปกรณ์และมีประสบการณ์ในการสอนไม่น้อยกว่า๕ ปี หรือ(ง) เป็นผู้ปฏิบัติงานด้านกายอุปกรณ์มาไม่น้อยกว่า ๑๐ ปีจากโรงพยาบาล หรือสถานพยาบาลของสถาบันการศึกษาที่คณะกรรมการวิชาชีพสาขากายอุปกรณ์รับรองและมีหนังสือรับรองจากโรงพยาบาลหรือสถานพยาบาลที่ปฏิบัติงานอยู่หรือ(จ)เป็นที่ปรึกษาหรือเคยเป็นที่ปรึกษาด้านกายอุปกรณ์ขององค์การอนามัยโลกหรือองค์กรวิชาชีพด้านกายอุปกรณ์ในระดับสากลข้อ ๖ การอนุมัติให้ประกอบโรคศิลปะของที่ปรึกษาหรือผู้เชี่ยวชาญหรือผู้สอนในสถาบันการศึกษาให้เป็นไปตามระยะเวลาที่สถาบันการศึกษาหรือส่วนราชการเชิญเข้ามาแต่ต้องไม่เกิน๑ ปี(๑) หนังสืออนุมัติให้เป็นไปตามแบบที่กำหนดท้ายประกาศนี้(๒) หนังสืออนุมัติ เมื่อครบกำหนดแล้ว หากสถาบันการศึกษาหรือส่วนราชการ เห็นว่ามีความจำเป็นจะต้องเชิญเป็นที่ปรึกษา หรือผู้เชี่ยวชาญหรือผู้สอนในสถาบันการศึกษาต่อก็สามารถยื่นหนังสือขออนุมัติใหม่ได้และให้ปฏิบัติตามข้อ๒ โดยอนุโลมข้อ ๗ การประกอบโรคศิลปะของที่ปรึกษาหรือผู้เชี่ยวชาญ หรือผู้สอนในสถาบันการศึกษา จะต้องประกอบโรคศิลปะในสถานที่ที่ได้รับอนุญาตตามวันและเวลาที่กำหนดเท่านั้นข้อ ๘ ผู้ได้รับหนังสืออนุมัติให้ประกอบโรคศิลปะตามประกาศฉบับนี้อาจถูกเพิกถอนหนังสือดังกล่าวได้เมื่อปรากฏว่า(๑) กระทำการฝ่าฝืนพระราชบัญญัติการประกอบโรคศิลปะ พ.ศ. ๒๕๔๒(๒) กระทำการฝ่าฝืนกฎหมาย ระเบียบ ประกาศกระทรวงสาธารณสุขในเรื่องของจรรยาบรรณแห่งวิชาชีพสาขากายอุปกรณ์รวมถึงต้องคำพิพากษาถึงที่สุดให้จำคุกในคดีที่อาจนำมาซึ่งความเสื่อมเสียเกียรติศักดิ์แห่งวิชาชีพข้อ ๙ ให้ผู้ประกอบโรคศิลปะที่เป็นที่ปรึกษาหรือผู้เชี่ยวชาญ หรือผู้สอนในสถาบันการศึกษานั้น จะต้องทำการประกอบโรคศิลปะตามเงื่อนไขและระยะเวลาที่กำหนดในหนังสืออนุมัติเท่านั้นข้อ ๑๐ ในกรณีที่มีปัญหาตามประกาศนี้ให้คณะกรรมการวิชาชีพสาขากายอุปกรณ์เป็นผู้วินิจฉัยชี้ขาดประกาศณ วันที่ ๑๗ กุมภาพันธ์ พ.ศ. ๒๕๕๗เทอดชัยชีวะเกตุประธานกรรมการวิชาชีพสาขากายอุปกรณ์[เอกสารแนบท้าย]๑. หนังสืออนุมัติให้ทำการประกอบโรคศิลปะชั่วคราว(ดูข้อมูลจากภาพกฎหมาย)ปริยานุช/ผู้จัดทำ๕ มีนาคม ๒๕๕๗อังศุมาลี/ผู้ตรวจ๑๑ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๐ ง/หน้า ๑๕/๒๘ กุมภาพันธ์ ๒๕๕๗